[{"text_idx": "#000000", "text": "Tri jarojn post la komenco de la krizo kaj de la enorma s\u0302tata subvenciado al la financa sektoro, Belgio, Francio kaj Luksemburgio ripetis la saman eraron. Oni kalkulas, ke la belga s\u0302tato s\u0302uldig\u0302is je 4000 eu\u0306roj po belgo por garantii la s\u0302uldojn de la banko Dexia.\nLa falo de la banko Dexia ligig\u0302is kun pruntoj al la greka s\u0302tato. Pro la nekapablo repagi siajn s\u0302uldojn pro la greka s\u0302tato Dexia perdis la konfidon de aliaj bankoj kaj monpruntojn. Tamen la malfacila situacio de la banko ne malhelpis g\u0302in pagi unu milionon da eu\u0306roj al sia franca c\u0302efo Pierre Mariani en 2009 ec\u0302 se, lastajare, li gajnis nur 300 mil eu\u0306rojn."}, {"text_idx": "#000001", "text": "Post la ac\u0302eto de la banko fare de la belga s\u0302tato la c\u0302efo de direktora konsilio de Dexia, Jean-Luc Dehaene, anoncis ke li ne plu akceptos sian salajron de 88 mil eu\u0306roj. C\u0302u la eksc\u0302efministro de Belgio donas bonan ekzemplon al aliaj politikistoj kaj industric\u0302efoj? Bedau\u0306rinde, estis ne facile por Dehaene ne insisti pri salajro en la bankrotinta banko. Li jam ricevas c\u0302irkau\u0306 100 mil eu\u0306rojn jare de la Eu\u0306ropa Parlamento, sed li devis pro sia ag\u0302o c\u0302i-jare rezigni pri 80 miloj de InBev \u2013 la plej granda bierproduktanto en Belgio. Oni ankau\u0306 devintus mencii liajn oficojn en pliaj tri firmaoj, de kiuj la eksc\u0302efministro enpos\u0302igis preskau\u0306 100 mil eu\u0306rojn en 2010. Tamen pro sia ag\u0302o li ankau\u0306 tie ne plu ricevas \u201cpos\u0302moneton\u201d."}, {"text_idx": "#000002", "text": "Eu\u0306ropaj mos\u0302tuloj sin helpas el la kasoj de krizaj bankoj. (Foto de la Eu\u0306ropa Komisiono)"}, {"text_idx": "#000003", "text": "La agado de politikistoj kaj industric\u0302efoj estas ne nur belga problemo. En Hispanio, unu el la eu\u0306ro-landoj plej trafitaj de la krizo, evidentig\u0302is ke la direktoroj de malsanaj bankoj profitas de la financa subteno per la hispana s\u0302tato. Finfine, oni maldungis la c\u0302efinon de la malsana banko Cajo de la Caja de Ahorros del Mediterra\u0301neo. Spite al la enorma financa helpo de la s\u0302tato, la direktorino Mari\u0301a Dolores Amoro\u0301s mem decidis sian propran salajron: 593 mil 40 eu\u0306roj jare. Kaj post la maldungo s\u0302i havas pension 30 mil 791 eu\u0306roj c\u0302iumonate."}]